มาเลเซียแอร์ไลน์

มาเลเซียแอร์ไลน์ () เป็นสายการบินประจำชาติของมาเลเซีย โดยมีท่าอากาศยานหลักที่ท่าอากาศยานนานาชาติกัวลาลัมเปอร์ และมีสำนักงานนตั้งอยู่ในรกัวลาลัมเปอร์ มาเลเซียแอร์ไลน์เป็นสมาชิกของกลุ่มพันธมิตรทางการบินวันเวิลด์ 

มาเลเซียแอร์ไลน์มีสายการบินลูกสองสายการบิน ดำเนินการเที่ยวบินตามกำหนดเวลาจากฐานสองแห่ง ได้แก่ ท่าอากาศยานนานาชาติปีนังและท่าอากาศยานนานาชาติสุบัง มาเลเซียแอร์ไลน์มีฝูงบินขนส่งสินค้าที่ดำเนินการโดยบริษัทในเครือ มาสคาร์โก ซึ่งจัดการการขนส่งสินค้าสำหรับเที่ยวบินโดยสารของมาเลเซียแอร์ไลน์ทั้งหมด

มาเลเซียแอร์ไลน์เคยเป็น 1 ใน 5 สายการบินที่ได้รับการจัดอันดับโดยสกายแทรกซ์ให้อยู่ในอันดับ 5 ดาว มาเลเซียแอร์ไลน์เคยเป็นหนึ่งในสายการบินที่มีผู้คนยอมรับมากที่สุดในโลกตะวันออก จนกระทั่งเกิดเหตุการณ์เครื่องบินของเที่ยวบินที่ 370 สูญหายระหว่างทำการบินในเดือนมีนาคม พ.ศ. 2557

ประวัติ 
สายการบินนี้เริ่มเปิดให้บริการเมื่อปี พ.ศ. 2490 ในชื่อว่า มาลายันแอร์เวย์ แล้วเปลี่ยนชื่อเป็นมาเลเซียนแอร์เวย์หลังจากมาเลเซียประกาศเอกราช และเมื่อสิงคโปร์ประกาศแยกตัวเป็นเอกราชจากมาเลเซีย สายการบินมาเลเซียนแอร์เวย์ก็ได้เปลี่ยนชื่อเป็นมาเลเซีย-สิงคโปร์แอร์ไลน์ ต่อมาเกิดปัญหาทางการเมืองระหว่างรัฐบาลของทั้งสองประเทศ ทำให้ทางสายการบินแยกตัวออกเป็น 2 บริษัท คือ มาเลเซียแอร์ไลน์ซิสเต็ม และสิงคโปร์แอร์ไลน์ และในปี พ.ศ. 2530 มาเลเซียแอร์ไลน์ซิสเต็ม ก็ได้เปลี่ยนชื่อเป็นมาเลเซียแอร์ไลน์

กิจการองค์กร

สำนักงานใหญ่ 
มาเลเซียแอร์ไลน์มีสำนักงานใหญ่และสำนักงานจดทะเบียนอยู่ที่ชั้น 1 อาคารบริหาร ที่ท่าอากาศยานานานาชาติกัวลาลัมเปอร์

บริษัทลูก 
มาเลเซียแอร์ไลน์มีบริษัทลูกดังนี้:

จุดหมายปลายทาง

ข้อตกลงการบินร่วม 
มาเลเซียแอร์ไลน์มีข้อตกลงการบินร่วมกับสายการบินต่อไปนี้:
 แอร์มอริเชียส
 อเมริกันแอร์ไลน์
 บางกอกแอร์เวย์
 บริติชแอร์เวย์
 คาเธ่ย์แปซิฟิก
 ไชน่าแอร์ไลน์
 เอมิเรตส์
 เอธิโอเปียนแอร์ไลน์
 สายการบินเอทิฮัด
 ฟินน์แอร์
 ไฟเออร์ฟลาย (สายการบินลูก)
 การูดาอินโดนีเซีย
 เจแปนแอร์ไลน์
 เคแอลเอ็ม
 โคเรียนแอร์
 ลาแทม ชิลี
 มาสวิงส์ (สายการบินลูก)
 เมียนมาแอร์เวย์อินเตอร์เนชั่นแนล
 โอมานแอร์
 ฟิลิปปินส์แอร์ไลน์
 กาตาร์แอร์เวย์
 ควอนตัส
 รอยัลบรูไนแอร์ไลน์
 รอยัลจอร์แดนเนี่ยน
 สิงคโปร์แอร์ไลน์
 ศรีลังกันแอร์ไลน์
 การบินไทย
 เตอร์กิชแอร์ไลน์
 อุซเบกิสถานแอร์เวย์
 เซี่ยเหมินแอร์

ข้อตกลงระหว่างสายการบิน 
มาเลเซียแอร์ไลน์มีข้อตกลงกับสายการบินดังต่อไปนี้:

 ปากีสถานอินเตอร์เนชันแนลแอร์ไลน์

หมายเลขเที่ยวบิน 
หมายเลขเที่ยวบินของมาเลเซียแอร์ไลน์จะถูกแบ่งตามพื้นที่ของภูมิภาคต่างๆ โดยปกติแล้ว หมายเลขที่เป็นเลขคู่จะเป็นเที่ยวบินที่ออกจากมาเลเซีย
 MH001-MH049: ยุโรป
 MH050-MH089: จีนแผ่นดินใหญ่ ญี่ปุ่น เกาหลี 
 MH090-MH099: อเมริกาเหนือ
 MH100-MH149: ออสเตรเลีย นิวซีแลนด์
 MH150-MH199: ตะวันออกกลาง and อนุทวีปอินเดีย
 MH200-MH299: แอฟริกา
 MH300-MH399:  จีนแผ่นดินใหญ่ (จากมาเลเซียตะวันออก) 
 MH600-MH699: สิงคโปร์
 MH700-MH999: เอเชียตะวันออกเฉียงใต้
 MH1000-MH1999: ภายในประเทศ : มาเลเซียตะวันตก
 MH2000-MH2999: ภายในประเทศ : มาเลเซียตะวันออก
 MH5000-MH5999: เที่ยวบินฝึกหัดและเที่ยวบินบำรุงรักษา
 MH6000-MH6999: มาสคาร์โก (บริการขนส่งสินค้า)
 MH8000-MH8999: เที่ยวบินเช่าเหมาลำและเที่ยวบินฮัจญ์
 MH9000-MH9999: เที่ยวบินร่วมระหว่างประเทศ

ฝูงบิน

ฝูงบินปัจจุบัน

รางวัล

อุบัติเหตุ

ปลอดภัย 
 28 กรกฎาคม พ.ศ. 2548 เครื่องบิน Boeing 777-200 เกิดเหตุท้ายตัวเครื่องกระแทกพื้นขณะกำลังบินขึ้นที่ท่าอากาศยานซูริค ไม่มีผู้ได้รับบาดเจ็บหรือเสียชีวิต
 3 พฤศจิกายน พ.ศ. 2549 เครื่องบิน Boeing 777-200 (9M-MRI) บินออกจากท่าอากาศยาน Stockholm-Arlanda จำเป็นต้องลงจอดฉุกเฉินที่ท่าอากาศยานเดิมอีกครั้ง หลังจากเครื่องยนต์เกิดระเบิดขึ้น ไม่มีผู้ได้รับบาดเจ็บหรือเสียชีวิต
 23 มีนาคม พ.ศ. 2557 เครื่องบิน Boeing 737-800 เที่ยวบิน MH114  เดินทางจากกัวลาลัมเปอร์ไปยังกรุงกาฐมาณฑุ เมืองหลวงของเนปาล แต่ชนเข้ากับฝูงนกเป็ดน้ำ ขณะกำลังร่อนลงจอด แต่เครื่องบินสามารถลงจอดได้โดยปลอดภัย และไม่มีผู้ใดได้รับอันตราย
 24 มีนาคม พ.ศ. 2557 เครื่องบิน Airbus A330-300 เที่ยวบิน MH066 เดินทางจากกัวลาลัมเปอร์ ไปยังสนามบินอินชอน โซล แต่ระหว่างที่กำลังบินอยู่กลางอากาศ นักบินก็ได้เบี่ยงเส้นทางและขอนำเครื่องลงจอดที่สนามบินนานาชาติฮ่องกงแทน หลังจากเกิดปัญหาขัดข้องบางประการในระบบไฟฟ้า ไม่มีผู้ได้รับบาดเจ็บหรือเสียชีวิต

ตก 
 4 ธันวาคม พ.ศ. 2520 เครื่องบิน Boeing 737-200 (9M-MBD) เที่ยวบินที่ 653 ถูกปล้นขณะทำการบิน และตกที่ Tanjung Kupang รัฐยะโฮร์ คนบนเครื่องบินจำนวน 100 คนเสียชีวิตทั้งหมด
 15 กันยายน พ.ศ. 2538 เครื่องบิน Fokker F50 (9M-MGH) ตกระหว่างร่อนลงที่ตาเวา รัฐซาบะฮ์ เนื่องจากมีลมปะทะรุนแรง ผู้โดยสารทั้ง 34 คนเสียชีวิต
 8 มีนาคม พ.ศ. 2557 เครื่องบิน Boeing 777-200 เที่ยวบิน MH370 สูญหายระหว่างบินอยู่เหนืออ่าวไทยขณะกำลังบินจากกัวลาลัมเปอร์สู่ปักกิ่ง โดยบนเครื่องบินมีผู้โดยสาร 239 คน ภายหลังรัฐบาลมาเลเซียแถลงข่าว ว่าเครื่องบินประสบอุบัติเหตุตกกลางมหาสมุทรอินเดียตอนใต้
 17 กรกฎาคม พ.ศ. 2557 เครื่องบิน Boeing 777-200ER เที่ยวบิน MH017 เดินทางจากกรุงอัมสเตอร์ดัม ไปยังกัวลาลัมเปอร์ มาเลเซีย ถูกขีปนาวุธยิงตกในประเทศยูเครน ใกล้กับพรมแดนของรัสเซีย เบื้องต้นมีรายงานว่าบนเครื่องมีผู้โดยสารและเจ้าหน้าที่อยู่ 298 คน โดยเจ้าหน้าที่ของมาเลเซีย แอร์ไลน์ระบุว่าเครื่องขาดการติดต่อในน่านฟ้าของยูเครน ขณะที่แหล่งข่าวทางการบินในมอสโกกล่าวกับรอยเตอร์ว่า มีการพบซากเครื่องบินไหม้อยู่ในเขตทางตะวันออกของยูเครน

อ้างอิง

มาเลเซียแอร์ไลน์
สายการบินสัญชาติมาเลเซีย
สายการบินประจำชาติ
บริษัทที่ก่อตั้งในปี พ.ศ. 2490
สายการบินที่ก่อตั้งในปี พ.ศ. 2490